Turkmanistonning "Oltin Asr" jamoasi OFK Kubogi doirasida Livanning "Al-Ahad" jamoasiga qarshi o‘yin o‘tkazdi. Bu o‘yinda turkmanlar jamoasi 2:0 hisobida g‘alaba qozonishgan. Birinchi gol livanliklar darvozabonining qo‘pol xatosi tufayli yuzaga keldi. U bu vaziyatda jamoadoshi ortga yumalatgan to‘pni o‘tkazib yuboradi va uni darvoza chizig‘ini kesib o‘tgunicha quvib yeta olmaydi. Bu goldan keyin livanliklar vaziyatni o‘nglasha olmadi va yana bir gol qo‘yib yuborishdi.